open-index/open-wikipedia-markdown huggingface dataset:
בן וייט

**בנג'מין ויליאם וייט** (באנגלית: **Benjamin William White**; נולד ב-8 באוקטובר 1997 בפול שבאנגליה) הוא כדורגלן אנגלי המשחק בעמדות המגן הימני והבלם בקבוצת ארסנל מהפרמייר ליג ובנבחרת אנגליה.

## קריירת מועדונים

### ברייטון הוב אנד אלביון והשאלות
וייט גדל במחלקות הנוער של סאות'המפטון ושל ברייטון אנד הוב אלביון. בתחילת הקריירה הבוגרת שלו הושאל וייט לניופורט קאונטי ולפיטרבורו יונייטד מהליגות הנמוכות באנגליה. בעונת  הושאל וייט ללידס יונייטד מהפוטבול ליג צ'מפיונשיפ, וסייע לה להעפיל לליגה הבכירה. בתום עונה זו חזר וייט לסגל הבוגר של ברייטון אנד הוב אלביון, ששיחקה בפרמייר ליג. ב-14 בספטמבר 2020 ערך וייט את הופעת הבכורה שלו בפרמייר ליג, בהפסד 1–3 לצ'לסי במסגרת המחזור הראשון בליגה. בעונתו הראשונה בקבוצה הבוגרת של המועדון ערך וייט 36 הופעות ליגה.

### ארסנל
ב-30 ביולי 2021 חתם וייט בארסנל, ששילמה לברייטון עבור העברתו 50 מיליון פאונד. ב-13 באוגוסט 2021 ערך וייט הופעת בכורה בארסנל בהפסד 0–2 לברנטפורד. ואת עונת הבכורה שלו בארסנל הוא סיים ללא שערים ב-37 הופעות בכל המסגרות. בעונת 2022/2023 וייט עבר לשחק כמגן במקום כבלם. ב-4 במרץ 2023 כבש וייט שער בכורה בארסנל ובפרמייר ליג בניצחון הביתי 3–2 על בורנמות'. ואת העונה סיים עם שני שערים ב-46 הופעות בכל המסגרות. ב-14 במרץ 2024 האריך וייט את חוזהו בארסנל ב-4 שנים נוספות עד יוני 2028. ואת עונת 2023/2024 הוא סיים עם 4 שערים ב-51 הופעות בכל המסגרות. בנובמבר 2024 נאלץ וייט לעבור ניתוח שהשבית אותו לחלק גדול מעונת 2024/2025. וייט שב למגרשים בסוף פברואר 2025 וסיים את העונה ללא שערים ב-26 הופעות בכל המסגרות.

## קריירה בינלאומית
ב-25 במאי 2021 זומן וייט לראשונה לסגל המורחב של נבחרת אנגליה לקראת יורו 2020. ב-1 ביוני הוא נופה מהסגל הסופי, עם זאת יחד עם השחקנים שנופו הוא נשאר בסגל לקראת צמד משחקי ההכנה של הנבחרת נגד אוסטריה ורומניה, וב-2 ביוני ערך את הופעת הבכורה שלו בנבחרת, בניצחון 1–0 על אוסטריה.

ב-7 ביוני זומן וייט בחזרה לסגל הנבחרת ליורו לאחר פציעתו של טרנט אלכסנדר-ארנולד. אך לא שותף במהלך הטורניר בו הפסידה אנגליה בגמר.

ב-10 בנובמבר 2022 נכלל וייט בסגל נבחרת אנגליה לטורניר מונדיאל 2022. עם זאת, ב-30 בנובמבר עזב וייט את מחנה הנבחרת בשל סיבות אישיות ולא שב לטורניר.  ב-27 במרץ 2026 כבש וייט את שער הבכורה שלו בנבחרת אנגליה, אליה שב לאחר ארבע שנות היעדרות. במסגרת משחק ידידות  נגד נבחרת אורוגוואי שהסתיים בתיקו 1–1.

## סטטיסטיקות קריירה

### מועדונים
מעודכן ל-22 במרץ 2026

### נבחרת
מעודכן ל-31 במרץ 2026

## תארים
**ארסנל**
* מגן הקהילה: 2023

## קישורים חיצוניים

## הערות שוליים

קטגוריה:בלמי כדורגל אנגלים
קטגוריה:כדורגלנים אנגלים
קטגוריה:כדורגלני ברייטון אנד הוב אלביון
קטגוריה:כדורגלני פיטרבורו יונייטד
קטגוריה:כדורגלני לידס יונייטד
קטגוריה:כדורגלני ארסנל
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני נבחרת אנגליה
קטגוריה:אנגלים שנולדו ב-1997
תומאש סוסלוב

**תומאש סוסלוב** (בסלובקית: **Tomáš Suslov**; נולד ב-7 ביוני 2002 בספישסקה נובה וס שבסלובקיה) הוא כדורגלן סלובקי המשחק בעמדת הקשר בקבוצת הלאס ורונה מהסרייה א' ובנבחרת סלובקיה.

## קריירת מועדונים
סוסלוב גדל במחלקות הנוער של ספישסקה נובה וס וטטרן פרשוב, ובשנת 2017 הגיע אל מחלקת הנוער של חרונינגן מליגת העל ההולנדית. ב-22 בפברואר 2020 ערך סוסלוב את הופעת הבכורה שלו במועדון, בהפסד 1-0 לפנלו במסגרת המחזור ה-24 בליגה לעונת 2019/20. זו הייתה הופעתו היחידה בעונה זו. בעונתו השנייה בקבוצה הבוגרת של המועדון ערך סוסלוב 29 הופעות ליגה, בהן הבקיע שני שערים.

ב-1 בספטמבר 2023 הצטרף סוסלוב בהשאלה להלאס ורונה האיטלקית וב-31 בינואר 2024 חתם על חוזה עד יוני 2027.

## קריירה בינלאומית
ב-18 בנובמבר 2020 ערך סוסלוב את הופעת הבכורה שלו בנבחרת סלובקיה, בהפסד 2-0 לצ'כיה במסגרת ליגת האומות, ובהופעתו ה-11 בנבחרת הבקיע שער ראשון במדים הלאומיים של סלובקיה במסגרת ליגת האומות מול בלארוס ב-3 ביוני 2022.

סוסלוב זומן לסגל נבחרת סלובקיה לקראת טורניר יורו 2020. נכלל בסגל נבחרת סלובקיה ליורו 2024. 

## קישורים חיצוניים

## הערות שוליים

קטגוריה:קשרי כדורגל סלובקים
קטגוריה:כדורגלנים סלובקים
קטגוריה:כדורגלני חרונינגן
קטגוריה:כדורגלני נבחרת סלובקיה
קטגוריה:כדורגלני יורו 2020
קטגוריה:כדורגלני יורו 2024
קטגוריה:סלובקים שנולדו ב-2002
גביע הזהב 2021

**גביע הזהב של CONCACAF ב-2021** הוא הטורניר ה-16 של גביע הזהב ("גולד קאפ") והמהדורה ה-26 של אליפות צפון אמריקה בכדורגל. הטורניר נערך בארצות הברית בין ה-10 ביולי ל-1 באוגוסט 2021, בניהול CONCACAF, הגוף המנהל של הכדורגל הצפון-אמריקני. הזוכה בטורניר היא נבחרת ארצות הברית שניצחה בגמר את האלופה היוצאת, נבחרת מקסיקו בתוצאה 1-0 לאחר הארכה.

## משתתפות

## אצטדיונים





## משחקי הטורניר
### שלב הבתים
#### בית א'

#### בית ב'

#### בית ג'

#### בית ד'

### שלב הנוקאאוט

## פרסים
***פרס כדור הזהב**: הקטור הררה
***פרס נעל הזהב**: אל-מועז עלי
***פרס כפפת הזהב**:  מאט טרנר
***פרס השחקן הצעיר**:  טייג'ון ביוקנן
***שער התחרות**:  בובי דקורדובה-רייד  נגד סורינאם
***פרס רוח הלחימה**:  בריאן טמקס 
***פרס הקבוצה ההוגנת**: 

;נבחרת התחרות
אלו השחקנים שנבחרו לנבחרת התחרות.

## קישורים חיצוניים

* 

## הערות שוליים

קטגוריה:תחרויות כדורגל ב-2021
קטגוריה:תחרויות גביע הזהב בארצות הברית
קטגוריה:2021 באמריקה הצפונית
קטגוריה:2021 בארצות הברית
בילי גילמור

**בילי קליפורד גילמור** (באנגלית: **Billy Clifford Gilmour**; נולד ב-11 ביוני 2001 באירוויין שבסקוטלנד) הוא כדורגלן סקוטי המשחק בעמדת הקשר בקבוצת נאפולי מהסרייה א' ובנבחרת סקוטלנד.

## קריירת מועדונים
גילמור גדל במחלקת הנוער של גלאזגו ריינג'רס מליגת העל הסקוטית, ובשנת 2017 הגיע אל מחלקת הנוער של צ'לסי מהפרמייר ליג. ב-31 באוגוסט 2019 ערך גילמור את הופעת הבכורה שלו במדי הקבוצה הבוגרת של המועדון, בתיקו 2-2 נגד שפילד יונייטד במסגרת המחזור הרביעי בליגה. בעונתו הראשונה בקבוצה הבוגרת ערך גילמור שש הופעות ליגה, ובעונתו השנייה ערך חמש הופעות ליגה נוספות.

ביולי 2021 הושאל גילמור לעונה אחת לנוריץ' סיטי.

ב-1 בספטמבר 2022 חתם גילמור לארבע שנים בברייטון אנד הוב אלביון.

ב- 30 באוגוסט 2024 חתם בנאפולי.

## קריירה בינלאומית
ב-2 ביוני 2021 ערך גילמור את הופעת הבכורה שלו בנבחרת סקוטלנד, בתיקו 2-2 נגד נבחרת הולנד במשחק ידידות.

גילמור זומן לסגל נבחרת סקוטלנד לקראת טורניר יורו 2020. ב-18 ביוני 2021 נכלל לראשונה בהרכב הפותח של הנבחרת במשחק מול נבחרת אנגליה, זו גם הייתה הופעתו הראשונה במסגרת טורניר רשמי. נכלל בסגל נבחרת סקוטלנד ליורו 2024.

## תארים
**נאפולי** 

* אליפות איטליה: 2024/2025

## קישורים חיצוניים

## הערות שוליים

קטגוריה:קשרי כדורגל סקוטים
קטגוריה:כדורגלנים סקוטים
קטגוריה:כדורגלני צ'לסי
קטגוריה:כדורגלני נוריץ' סיטי
קטגוריה:כדורגלני ברייטון אנד הוב אלביון
קטגוריה:כדורגלני נבחרת סקוטלנד
קטגוריה:כדורגלני יורו 2020
קטגוריה:כדורגלני יורו 2024
קטגוריה:סקוטים שנולדו ב-2001
אנטולי טרובין

**אנטולי וולודימירוביץ' טרובין** (באוקראינית: **Анатолій Володимирович Трубін**; נולד ב-1 באוגוסט 2001 בדונצק שבאוקראינה) הוא כדורגלן אוקראיני המשחק בעמדת השוער בקבוצת בנפיקה ליסבון מליגת העל הפורטוגלית ובנבחרת אוקראינה.

## קריירת מועדונים
טרובין גדל במחלקת הנוער של שחטאר דונצק מליגת העל האוקראינית. ב-26 במאי 2019 ערך טרובין את הופעת הבכורה שלו במדי הקבוצה הבוגרת של המועדון, בניצחון 0–4 על מריופול במסגרת המחזור התשיעי בליגה לעונת .

ב-10 באוגוסט 2023 חתם לחמש שנים בבנפיקה ליסבון.

ב-28 בינואר 2023 במהלך משחק ליגת האלופות מול ריאל מדריד, כבש טרובין שער דרמטי בדקות הסיום, שנתן לקבוצתו את הכרטיס לפלייאוף ליגת האלופות.

## קריירה בינלאומית
ב-31 במרץ 2021 ערך טרובין את הופעת הבכורה שלו בנבחרת אוקראינה, בתיקו 1-1 נגד נבחרת קזחסטן במסגרת מוקדמות מונדיאל 2022.

טרובין זומן לסגל נבחרת אוקראינה לקראת טורניר יורו 2020.

נכלל בסגל נבחרת אוקראינה לטורניר יורו 2024.

## תארים
**שחטאר דונייצק**

* אליפות אוקראינה: 2018/2019, 2019/2020, 2022/2023
* הגביע האוקראיני: 2018/2019

**בנפיקה**

* גביע הליגה הפורטוגלית: 2024/2025
* הסופר קאפ הפורטוגלי: 2025

## קישורים חיצוניים

## הערות שוליים

קטגוריה:כדורגלנים אוקראינים
קטגוריה:שוערי כדורגל אוקראינים
קטגוריה:דונצק: כדורגלנים
קטגוריה:כדורגלני שחטאר דונצק
קטגוריה:כדורגלני בנפיקה ליסבון
קטגוריה:כדורגלני נבחרת אוקראינה
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים זרים בפורטוגל
קטגוריה:אוקראינים שנולדו ב-2001
Solar Power (שיר)

**Solar Power** (בעברית: **[[אנרגיה סולארית]]**) הוא סינגל שהוקלט על ידי הזמרת הניו זילנדית לורד. השיר יצא לאור ב-10 ביוני 2021, על ידי חברת התקליטים יוניברסל מיוזיק גרופ, כסינגל הראשון מתוך אלבום האולפן השלישי שלה *[[Solar Power]]*.

## ביקורת
אנה גאקה ממגזין "פיצ'פורק" וכינתה את השיר "Solar Power" כ-"המנון רך לרגעים הפשוטים של עונת [הקיץ]", וכי הוא "הפך את התסריט" בהשוואה לצלילי האלבום *Melodrama* (2017).

רייצ'ל ברודסקי מ"האינדיפנדנט" העניקה בביקורת של חמישה כוכבים, וציינה כי היא "משבחת את לורד על כך שהיא מצאה דרך חדשה להביע תחושה אוניברסלית", ומשווה את השיר לשיר "Kokomo"  של להקת הרוק הביץ' בויז.

## וידאו קליפ
הווידאו קליפ של השיר פורסם בערוץ היוטיוב שלה ב-11 ביוני 2021, ביום צאת הסינגל עצמו. הקליפ בוים על ידי לורד וג'ואל קפאלי. הקליפ "מציג את לורד מעט כמנהיגה של כת היפיות שמחה-מזל-היפי - כמעט גרסה טובת לב של 'מידסומר'". סטיוארט סובמן-לונד ממגזין "הספינוף" ציין כי ישנו דמיון בין הקליפ לבין הסרט "מידסמור" ומציג אותו כאילו צולם בניו זילנד". לורד אמרה לרדיו טריפל ג'י כי "בנינו בעצם יקום על חוף ים סודי. הסרטון הראשון הוא אני שמכירה לכם את עולם האלבום והסרטונים, אני מנגנת כמעט מדריך טיולים מטורף".

## קרדיטים
כל הקרדיטים שלהלן לקוחים מטיידל.
* לורד – שירה, כתיבה, הפקה
* ג'ק אנטונוף – כתיבה, הפקה, בס, גיטרה חשמלית, גיטרה אקוסטית, תופים, כלי הקשה, גיטרה אקוסטית 12 מיתרים
* קלייר קוטרל – שירת רקע
* פיבי ברידג'רס – שירת רקע
* מאט צ'מברלין – תופים, כלי הקשה, תכנות תופים
* אוון סמית – סקסופון
* קול קמן-גרין – חצוצרה
* כריס גרינגר – מאסטרינג
* וויל קווינל – מאסטרינג
* מארק "ספייק" סטנט – מיקסינג
* מאט וולאך – עוזר מיקסינג

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירי לורד
קטגוריה:שירים שנכתבו על ידי לורד
קטגוריה:שירים שנכתבו על ידי ג'ק אנטונוף
קטגוריה:שירים שהופקו על ידי ג'ק אנטונוף
צחי נחמיאס

**צחי נחמיאס** (נולד ב-12 בדצמבר 1970) הוא איש עסקים ישראלי, המכהן כיושב ראש דירקטוריון ובעל השליטה בחברה הציבורית מגה אור החזקות, שבתוכה מחזיקה כ-29.9% ממניות החברה הציבורית דיסקונט השקעות.

## ביוגרפיה
צחי נולד לאיש העסקים פיני נחמיאס ולאשתו דליה – לזוג נולדו 3 ילדים.

את דרכו העסקית בתחום הנדל"ן החל לצד אביו, שבבעלות אביו היה בית מלאכה לעיבוד שבבים באזור התעשייה בשילת, מאז נחמיאס ומשפחתו גרים במושב שילת, שם גם שוכנים משרדי החברה.

ביולי 2002 הקים את חברת הנדל"ן מגה אור החזקות. ביוני 2007 החברה הונפקה בבורסה לניירות ערך בתל אביב והיא הפכה לחברה ציבורית.

במהלך 2004 – מגה אור החזקות חברה לקבוצת ביג מרכזי קניות וביחד החלו להקים במשותף מרכזים מסחריים ברחבי הארץ – תחת השם BIG.

במהלך 2007 – נחמיאס וחברת מגה אור החלו ליזום יחד עם רמי לוי – בנייה של מרכזים מסחריים בבעלות משותפת שבחלקם שוכנים הסופרים של "רמילוי שיווק השקמה".

בשנת 2009 - לצד ההתפתחות בשוק האונליין הגלובלי – החלה חברת מגה אור ובראשה צחי נחמיאס לאתר קרקעות בעיקר באזור מודיעין ויצרו את מבני הלוגיסטיקה הגדולים והמשוכללים בארץ. פעילות זו הביאה אותם להובלה בקטגוריה זו בארץ.

באוקטובר 2020 החל צחי נחמיאס להוביל את עסקת רכישת מניות דיסקונט השקעות, לאחר שבעלת השליטה בה, אי די בי חברה לפיתוח, נכנסה להליך פירוק על ידי בית המשפט.
במרץ 2021 הושלם החלק הראשון שבעסקת הרכישה.
באפריל 2021 הושלם החלק השני, ונחמיאס מונה ליושב ראש דירקטוריון דיסקונט השקעות.

בשנת 2023 עבר מתפקיד יו"ר למנכ"ל מגה אור.

בתקופתו כמנכ"ל, החלה החברה לקדם את תחום האנרגיה הירוקה בישראל ומחוצה לה.
תחום נוסף אותו מגה אור החלה להשקיע ולקדם הוא פיתוח ובנייה של דאטה סנטרים בישראל.

במהלך שנת 2024 – מונה צחי נחמיאס לקונסול של כבוד במקדוניה.

במהלך 2025 - מונתה אשתו של צחי למנכ"ל משותף במגה אור.

## החזקות
* מגה אור החזקות
** השקעות דיסקונט
*** נכסים ובניין
*** גב-ים
** אפי נכסים

## חיים אישיים ומשפחה
נחמיאס נשוי לעורכת הדין אפרת דרורי נחמיאס, שמונתה ב-2025 למנכ"לית משותפת לצידו של צחי במגה אור החזקות. לזוג 4 ילדים המתגוררים יחד איתם בשילת.

## קישורים חיצוניים

* 

## הערות שוליים

קטגוריה:אנשי עסקים ישראלים
קטגוריה:יזמי נדל"ן ישראלים
קטגוריה:דירקטורים ישראלים
קטגוריה:שילת: אישים
קטגוריה:ישראלים שנולדו ב-1970
שערי הברזל I

**שערי הברזל I** (ברומנית: **Porțile de Fier I** ובסרבית: **Хидроелектрана Ђердап**) היא תחנת כוח הידרואלקטרית על נהר הדנובה בגבול שבין רומניה ובין סרביה (בעבר יוגוסלביה) בעלת יכולת מובנית לייצר 2052 מגה-ואט חשמל. התחנה היא בבעלות משותפת רומנית-סרבית, והחשמל מחולק בצורה שווה בין שתי המדינות.

עבודות ההקמה החלו ב-7 בספטמבר 1964 בנוכחותם של גאורגה גאורגיו-דז' ושל יוסיפ ברוז טיטו, והחנוכה הרשמית הייתה ב-16 במאי 1972, בנוכחותם של יוסיפ ברוז טיטו וניקולאה צ'אושסקו. ההשקעה המשותפת הייתה בשווי של 400,000,000 דולרים אמריקאים והייתה משתלמת מאוד. לצורכי יצירת מאגר המים פונו ברומניה 15,000 תושבים מקומיים, והוצפו 11 כפרים, העיר אורשובה והאי אדה קלה. מאגר המים כיסה שטחים נרחבים עד שפך הטיסה בדנובה, מקום בו הצטברו 2,200,000,000 קוב מים.

במורד הדנובה, במרחק של כ-80 קילומטרים, הוקמה בהמשך תחנת כוח הידרואלקטרית נוספת קטנה יותר, שערי הברזל II, עם פחות מרבע מהכוח של התחנה הראשונה.

## קישורים חיצוניים

* Tributul scump al "Cetatilor Luminii" 
* Secretele barajului Porţile de Fier: cum a fost domolită forţa vijelioasă a Dunării 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:תחנות כוח הידרואלקטריות
קטגוריה:רומניה: אנרגיה
קטגוריה:סרביה: אנרגיה
קטגוריה:אירופה: סכרים
Welcome to the Madhouse

***Welcome to the Madhouse*** (בעברית: "**ברוך הבא לבית המשוגעים**") הוא אלבום הבכורה של הזמרת-יוצרת האוסטרלית טונס אנד איי. האלבום יצא לאור ב-16 ביולי 2021, על ידי חברת התקליטים Bad Batch רקורדס. מתוך האלבום יצאו שלושה סינגלים.

## רקע והכרזה
*Welcome to the Madhouse*, הוא אלבום הבכורה של טונס אנד איי, וההוצאה הראשונה מאז הוצאת מיני-אלבום הבכורה שלה, *[[The Kids Are Coming]]* (2019), בו נכלל סינגל הבכורה שלה "Dance Monkey", ששבר שיאים עולמיים. בראיון לחדשות *[[MTV]]* סיפרה טונס אנד איי כי האלבום יופק בעיקר על ידה ואמרה כי: "השירים האלה הם לגמרי אני וההפקה שלי. הוא לא כולל כותבי שירים אחרים או אנשים שמנסים לעזור לי להשיג להיט, כי זה אף פעם לא היה חשוב לי".

טונס אנד איי בחרה להוסיף חמישה שירים נוספים לאלבום, כתוצאה מכך שהיה לה זמן פנוי לכך. היא אמרה: "לקחתי את הזמן רק לוודא שזה מה שאני רוצה. ואני רוצה להוסיף עוד מוזיקה לאלבום. זה יהיה האלבום הראשון שלי אי פעם, אז אני באמת רוצה לוודא שאני גאה בו".

## הקלטה
בראיון לטריפל ג'יי סיפרה טונס אנד איי על הקלטות האלבום עצמו. בתחילת שנת 2020 טונס אנד איי החלה להקליט את אלבום הבכורה שלה, לפני שפגשה בעיכובים כתוצאה מההסגר הרביעי שהתקיים בעיר מלבורן שבאוסטרליה, עקב מגפת הקורונה. בריאיון על מערך ההקלטות, טונס אנד איי הצהירה:

טונס אנד איי סיפרה כי היא המשיכה את הקלטות האלבום לאחר סיום ההסגר.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2021
קטגוריה:אלבומים באנגלית
קטגוריה:אלבומים שיציאתם נדחתה בעקבות מגפת הקורונה
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי חברת סוני מיוזיק אוסטרליה
יחסי הממלכה המאוחדת – קמרון

ממוזער|הנציבות העליונה של קמרון בלונדון
**יחסי הממלכה המאוחדת–קמרון** הם יחסי החוץ בין הממלכה המאוחדת וקמרון.

## היסטוריה
בפברואר 1916 במהלך מלחמת העולם הראשונה, נכבשה קמרון הגרמנית על ידי הצבא הבריטי, בסיוע לא מבוטל של צבאות בלגיה וצרפת. הבריטים פלשו לקמרון מניגריה והתקשו לחצות את האזורים ההרריים. הצרפתים פלשו מצ'אד שבצפון והצליחו להשתלט על העיר קוסרי (Kusseri). בספטמבר 1914 השתלט כוח צרפתי-בלגי משותף על העיר לימבה שלחוף האוקיינוס האטלנטי, ולקראת סוף חודש ספטמבר כבש אותו כוח, בסיוע משחתות בריטיות גם את דואלה - אחת הערים הגדולות ביותר בטריטוריה. בשלב זה כבר הייתה תבוסתם של הגרמנים עובדה כמעט מוגמרת, אבל אלה הוסיפו להחזיק מעמד, והתבצרו בעיקר באזור הבירה יאונדה, אבל גם זו נכנעה בנובמבר 1914. למעשה, הייתה זו רק מובלעת גרמנית זעירה בשטח של מה שהיא היום מדינת גינאה המשוונית שהוסיפה להתקיים עד פברואר 1916.

ב-28 ביוני 1919 הוחלט על ידי חבר הלאומים כי יינתן לבריטניה וצרפת מנדט משותף על הטריטוריה של קמרון (כלומר לטריטוריה שעד מלחמת העולם הוגדרה כ"קמרון הגרמנית"). ביולי 1922 תוחמו באופן סופי גבולות המנדט על קמרון, כאשר זו מחולקת לקמרון הבריטית וקמרון הצרפתית. לאחר מלחמת העולם השנייה הפך המנדט לנאמנות של האו"ם. החלוקה קבעה שצרפת תקבל את החלק הגדול יותר, ואכן זו קיבלה שטח גדול בהרבה מזה של בריטניה, שקיבלה רק רצועה מאורכת אך צרה הנמתחת ממערב למזרח בצפון הארץ וגובלת בניגריה. עם זאת, מבחינת גודל האוכלוסייה הרי שבשני החלקים הבריטי והצרפתי היו בערך כמויות שוות של תושבים, שכן החלק הצרפתי היה מאוכלס בדלילות רבה. בירתו של החלק הצרפתי הייתה יאונדה ואילו החלק הבריטי נשלט מלאגוס, בירת ניגריה המודרנית.

החלק הצרפתי (French Cameroons) זכה לעצמאות ב-1960 תחת השם הרפובליקה של קמרון. מיד לאחר העצמאות כוננה בריטניה יחסים דיפלומטיים עם קמרון.

במרץ 2021 נחתם הסכם יחסי סחר בין המדינות, אשר החליף את הסכם הסחר בין קמרון למדינות האיחוד האירופי, בעקבות פרישת בריטניה מהאיחוד.

## יחסים כלכליים
קמרון היא שותפת הסחר ה-120 בגודלה של בריטניה, ומהווה פחות מ-0.1% מסך המסחר. המסחר הכולל בסחורות ובשירותים בין בריטניה לקמרון עמד על 200 מיליון ליש"ט בשנת 2019, כאשר הייצוא הבריטי לקמרון היה 131 מיליון ליש"ט, מה שהופך אותו לשוק הייצוא ה-116 בגודלה של בריטניה (המהווה פחות מ־0.1% מכל היצוא הבריטי). הייבוא הבריטי בסחורות ובשירותים מקמרון עמד על 69 מיליון ליש"ט, מה שהופך אותו למקור הייבוא ה-122 בגודלה בבריטניה (המהווה פחות מ-0.1% מכל הייבוא הבריטי). באותה שנה היווה שוק הממלכה המאוחדת 12% מייצוא הבננות בקמרון.

## נציגויות דיפלומטיות
* בריטניה מחזיקה בקמרון נציבות עליונה ביאונדה.
* קמרון מחזיקה בבריטניה נציבות עליונה בלונדון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מונגוליה–מקסיקו

**יחסי מונגוליה–מקסיקו** הם היחסים הדיפלומטיים בין המדינות המקסיקניות המאוחדות למונגוליה. שתי המדינות חברות בפורום הפרלמנטרי באסיה הפסיפיק ובאו"ם.

## היסטוריה
ב-24 בספטמבר 1975 מקסיקו ומונגוליה כוננו יחסים דיפלומטיים. בתחילה, היחסים בין שתי המדינות התנהלו באמצעות פורומים רב-צדדיים כמו באו"ם. באוקטובר 2001 ערך נשיא מקסיקו ויסנטה פוקס ביקור רשמי במונגוליה שם נפגש עם נשיא מונגוליה נצגין באגאבנדי. במהלך הביקור חתמו שתי המדינות על שני הסכמים דו-צדדיים ודנו בהרחבת שיתוף הפעולה הדו-צדדי. בשנת 2003 מינתה מונגוליה קונסול כבוד במקסיקו סיטי .

במאי 2007 ביקר בחבט חסבאזארין, סגן שר החוץ המונגולי, במקסיקו, שם הזכיר את התעניינותה של מונגוליה במשקיעים מקסיקניים לניצול ההזדמנויות שמציעה מונגוליה. הוא גם הדגיש את הצורך לבחון תוכניות חדשות שמטרתן לחזק את שיתוף הפעולה הדו-צדדי בענפי המסחר וההשקעות, במיוחד כרייה. בספטמבר 2016 הגיע נשיא מונגוליה צחיאגיין אלבגדורג' למקסיקו בביקור פרטי שם סייר בחורבות התרבותיות של טאוטיווקאן ונפגש עם נשיא מועצת הידידות מקסיקו-מונגוליה.

בינואר 2011 השתתפה משלחת ממקסיקו, בראשות הסנטור קרלוס חימנס מסיאס, בפורום הפרלמנטרי באסיה הפסיפיק המתקיים באולן בטור. במהלך הביקור נפגשה המשלחת המקסיקנית עם יו"ר החוראל הגדול, דמדיני דמברל, ודנו בכמה נושאים דו-צדדיים. בשנת 2015, שתי המדינות חגגו 40 שנה ליחסים דיפלומטיים.

## ביקורים רמי דרג
**ביקורים רמי דרג ממקסיקו למונגוליה**
* הנשיא ויסנטה פוקס (2001)
* הסנטור קרלוס חימנס מסיאס (2011)

**ביקורים רמי דרג ממונגוליה למקסיקו**
* נשיא הפרלמנט לקהמסורן אנביש (2001)
* סגן שר החוץ בחבט חסבאזארין (2007)
* הנשיא צחיאגיין אלבגדורג' (2016)

## הסכמים דו-צדדיים
שתי המדינות חתמו על כמה הסכמים דו-צדדיים כגון הסכם בורסות תרבות (1988); מזכר הבנות להקמת מנגנון להתייעצויות מדיניות בין שתי המדינות (2001) והסכם לדיכוי אשרות בדרכונים דיפלומטיים ורשמיים (2001).

## יחסי סחר
בשנת 2018 הסתכם המסחר בין מקסיקו למונגוליה ב-1.1 מיליון דולר. הייצוא העיקרי של מקסיקו למונגוליה כולל: ייצור חלקים, מוצרים מבוססי כימיקלים, כלי תחבורה ואופנועים תלת-גלגליים. הייצוא העיקרי של מונגוליה למקסיקו כולל: מעבדים ובקרים; מעגלים אלקטרוניים משולבים, עור ומוצרים מן החי.

## נציגויות דיפלומטיות
* מקסיקו מיוצגת במונגוליה באמצעות שגרירותה בסיאול, קוריאה הדרומית, ובנוסף מחזיקה קונסוליית כבוד באולן בטור.
* מונגוליה מיוצגת במקסיקו באמצעות שגרירותה בוושינגטון הבירה, ארצות הברית ובנוסף מחזיקה קונסוליית כבוד במקסיקו סיטי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
איבאן פטר ואלקו

**איוון פטר ואלקו** (במקור **ויינפלד**, בהונגרית: **Valkó Iván Péter**; בודפשט, 25 ביולי 1912 – בודפשט, 13 בנובמבר 1987) היה פיזיקאי יהודי-הונגרי מומר, מהנדס חשמל, דוקטור למדעים טכניים, ראש מחלקה באוניברסיטה, חבר האקדמיה ההונגרית למדעים. הוא אחיהם של הכימאי אימרה ואלקו ושל אישטוואן פאל ואלקו, מהנדס מכונות.

## ביוגרפיה
איבאן פטר ואלקו נולד במשפחה יהודית כבנם של הפקיד הנריק ואלקו (ויינפלד) (1866–1936) ושל אנה סלשי (1880–1939). הוא סיים את לימודיו בבודפשט והמשיך את לימודיו באוניברסיטה וינה, במינכן ובשטוטגרט. בשנת 1935 קיבל תואר בהנדסה באוניברסיטה הטכנית בשטוטגרט. את דרכו המקצועית החל בשנת 1936 במעבדת המחקר של נורות ליבון וחשמל מאוחדת. בשנת 1939 הוטבל לדת הלותרנית.

אחרי מלחמת העולם השנייה יזם הקמת מכללה להכשרת מהנדסים באיגוד המקצועי של המהנדסים. בשנת 1963 הוא הפך לדוקטור למדעים טכניים. ואלקו היה ראש מחלקת באוניברסיטת בודפשט לטכנולוגיה ולכלכלה (BME) וחבר מייסד וחבר הנהלה של "האגודה המדעית לטלקומוניקציה ואינפורמטיקה" (HTE). הוא היה ממייסדי כתב העת המדעי של האגודה והיה דמות מרכזית בחטיבת המוליכים למחצה, חלוץ במחקר בהונגריה בנושא מעגלים משולבים. כראש המחלקה לשפופרות אלקטרוניות ולמוליכים למחצה באוניברסיטת בודפשט לטכנולוגיה ולכלכלה, ביצע מגוון רחב של פעילויות הוראה.

## פרסים והוקרה
* דרגת הארד של מסדר העבודה (1948)
* פרס HTE טיבדאר פושקאש (1967)
* פרס MTESZ (1973)
* דרגת הכסף של מסדר העבודה (1974)
* דוקטור לשם כבוד של האוניברסיטה הטכנית של דרזדן (1978)
* פרס ברקהאוזן (1981)
* דרג הזהב של מסדר העבודה (1987)

## פרסומים
* ינה הולו, קלמן מאגו, איבאן פטר ואלקו: יועץ הרדיו של טונגסרם (נורות ליבון וחשמל מאוחדת, 1944)
* איבאן פטר ואלקו: טלפון וטלגרף (בודפשט, 1951)
* איבאן פטר ואלקו: רעידות וגלים (בודפשט, 1951)
* איבאן פטר ואלקו: החושים והטכנולוגיה שלנו (1954)
* איבאן פטר ואלקו, ג'רג' הידאש : מבוא ליישום טרנזיסטורים (הוצאה טכנית, 1961)
* איבאן פטר ואלקו: יסודות האלקטרו-אקוסטיקה (1963)
* איבאן פטר ואלקו:שפופרות אלקטרוניות ומוליכים למחצה (ספר לימוד, 1968)
* איבאן פטר ואלקו: תולדות מדעי המחשב (1987)
* איבאן פטר ואלקו: מהפכת המיקרואלקטרוניקה (1887)

## ספרי לימוד באוניברסיטה
* ד"ר איבאן פטר ואלקו: שפופרות אלקטרונות ומוליכים למחצה 1. הוצאת ספרי לימוד, 1961.

## לקריאה נוספת
* נתוניו במוזיאון הספרותי פטפי
* סקירת הפיזיקה
* לקסיקון ביוגרפי הונגרי. עורכת ראשית אגנש קניירש. 1994.
* טכנולוגיית טלקומוניקציה
* לוח שנה של מלומדים
* איבן פטר וולקו (20 בנובמבר 1987) מהנדס העתיד, כרך 34
## הערות שוליים

קטגוריה:מהנדסים יהודים הונגרים
קטגוריה:פיזיקאים יהודים הונגרים
קטגוריה:יהודים חברי האקדמיה ההונגרית למדעים
קטגוריה:יהודים מומרים הונגרים
קטגוריה:יהודים שהתנצרו
קטגוריה:בודפשט: אישים
קטגוריה:הונגרים שנולדו ב-1912
קטגוריה:הונגרים שנפטרו ב-1987
טוריצ'ה

**טוריצ'ה** (בהונגרית: **Túrricse**) הוא כפר קטן במחוז סבולץ'-סטמאר-ברג שבצפון מזרח הונגריה בסמוך למשולש הגבולות ההונגרי-אוקראיני-רומני 

בדומה ליישובים רבים באירופה, גם אוכלוסיית טוריצ'ה קטנה בעשרות השנים האחרונות, מ-631 תושבים בשנת 1990 עד 593 תושבים בשנת 2020.

הכפר ואזורו מיושבים לסירוגין מאז המאה ה-13

## יהודי טוריצ'ה
יהודים חיו בטוריצ'ה בתקופות זמן שונות. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קיה טליורייד

**קיה טליורייד** (באנגלית: **Kia Telluride**) היא מכונית משפחתית במרכב קרוסאובר בעלת שבעה מקומות, שמיוצאת על ידי קיה משנת 2019. היא הוצגה בתערוכת הרכב של דטרויט בינואר 2019. הטליורייד מיועדת לארצות הברית בלבד. היא זכתה בפרס "מכונית השנה העולמית" לשנת 2020. הטליורייד מבוססת בעיקרה על היונדאי פליסייד.

הטליורייד נקראת על שם העיר טליורייד שבמחוז סן מיגל בדרום-מערב מדינת קולורדו שבארצות הברית.

## חשיפה
הטליורייד נחשפה לראשונה כמכונית קונספט בינואר 2016, לאחר מכן בתערוכת הרכב הבינלאומית של ניו יורק בספטמבר 2018 הציגה קיה את הטליורייד בהדגמה וגם חשפה תמונות שלו שלכאורה "הודלפו" לרשת. בינואר 2019 נחשף בתערוכת הרכב הבינלאומית של דטרויט באופן רשמי.

## מפרט טכני
הטליורייד כוללת מנוע בנזין V6 צילנדרים בנפח 3.8 ליטרים המספק כ-291 כוחות סוס ב-6,000 סיבובים לדקה. תיבת הילוכים אוטומטית בעלת שמונה הילוכים.

## מתיחת פנים שנת 2022
בתערוכת הרכב הבינלאומית של ניו יורק ב-13 באפריל 2022 חשפה קיה את מתיחת הפנים לטליורייד. קיה עיצבה מחדש לחלוטין את חזיתו של הטליורייד בסגנון המיישר קו עם שפת העיצוב החדשה שלה. לצד זה נמצא עיצוב חדש לחישוקי הגלגלים, עיצוב חדש לפגוש האחורי, יחידות תאורה חדשות בפנסים האחוריים עם מנורות LED כסטנדרט. תא הנוסעים השתנה במיוחד, זה כולל לדוגמה, עיצוב מחדש של חלקו המרכזי של הדשבורד עם פס דקורטיבי המשלב את פתחי המיזוג, נמצא גם מסך מחובר המשלב את לוח מחוונים דיגיטלי ומערכת המולטימדיה בקוטר 12.3 אינץ', תצוגה עילית רחבה יותר בגודל 10 אינץ' ואופציה למראה מרכזית מבוססת מצלמה. בתחום הבטיחות שודרגה בקרת השיוט האדפטיבית וכעת עושה שימוש במידע ממערכת הניווט בכדי להתאים את מהירות הנסיעה לתוואי הנסיעה, יש גם זיהוי תמרורים, בלימה אוטונומית עם תמיכה בפנייה בצומת. שתי שורות המושבים מאחור מצוידות כעת בחיישנים המנטרים את המושבים לזיהוי ילדים או בעלי חיים שנשכחו ברכב לאחר נעילת הדלתות. קיה מציעה מעבר למראה ייחודי וקשוח יותר עם רמות הגימור X-ליין או X-פרו כוללות בנוסף הגבהת מרכב של 10 מ"מ עם כיול שונה למתלים, מצד נגרר ייחודי לבורר מצבי הנהיגה ומערכת בקרת יציבות משודרגת לשיפור האחיזה בשטח. דגמים אלו מגיעים עם הנעה כפולה כסטנדרט ולדגם X-פרו כושר גרירה גבוה יותר ב-250 ק"ג לעומת שאר הגרסאות.

בתחום ההנעה אין כל שינוי.

## מכירות
הטליורייד נמכרת רק בארצות הברית. להלן נתוני המכירות של הטליורייד בארצות הברית.

## גלריה

קובץ:Kia Telluride grey, research 3.jpg|מבט לפגוש הקדמי
קובץ:Kia Telluride grey, research 5.jpg|מבט לפגוש האחורי
קובץ:2019 Kia Telluride EX V6 front 4.14.19.jpg|מבט לצד
קובץ:Kia Telluride.jpg|דגם הקונספט


## קישורים חיצוניים

## הערות שוליים

טליורייד
קטגוריה:קרוסאובר
קטגוריה:מכונית השנה בעולם
קטגוריה:כלי רכב המורכבים בארצות הברית
קטגוריה:דגמי מכוניות שהושקו ב-2019
נצר השרון

**נצר השרון בע"מ** (לשעבר: התעשייה הצבאית לישראל בע"מ), היא חברה ממשלתית הפועלת לשיקום קרקעות של מפעלים ביטחוניים שבהם פעלה התעשייה הצבאית בטרם מכירתה בשנת 2018. לאחר העברת הפעילות של התעשייה הצבאית לחברת "תעש מערכות" ומכירת "תעש מערכות" לחברת "אלביט מערכות" הוטל על "נצר השרון" (השם החדש שניתן לתעשייה הצבאית), בתחילת שנת 2016, לטפל בבעיות הסביבתיות הקשות שהותירה "תעש מערכות" כתוצאה מעשרות שנות פעילותה. "נצר השרון" מטפלת בחקר ושיקום של קרקעות ומי תהום מזוהמים, וכן טיהור, פירוק, הריסה ופינוי של ציוד, מבנים ותשתיות מזוהמים במתחמים ביטחוניים.

הפרויקט העיקרי של החברה הוא הטיפול בקרקעות מתחם "תעש השרון", הממוקם ברמת השרון. מדובר בשטח בהיקף כולל של כ-6,000 דונם, שבבעלות רשות מקרקעי ישראל, וכיום פועלת בו אלביט מערכות, שעתידה להעתיק את פעילותה מהמתחם לנגב. קרקעות המתחם מיועדות לאחר טיהורן מזיהומים, להקמת כ-32 אלף דירות. זוהי אחת מחטיבות הקרקע הגדולות והמבוקשות ביותר בישראל.

עד תחילת 2021 פינתה "נצר השרון" מהקרקע פסולות תעשייתיות שהוטמנו בה, ונערכה חקירת קרקע ראשונית במתחם הראשון המיועד לתכנון. הפרויקט בוצע על פני שטח של 1,600 דונם, בצד הדרום מערבי של האתר, הסמוך לבתי המגורים של רמת השרון.
הפעילות המתוכננת בשלב הבא היא העמקת חקירת הקרקע לאיתור, אפיון ותיחום המזהמים בתת-הקרקע והכנת תוכנית שיקום. בנוסף, מתוכנן להתבצע פיילוט להריסה ופינוי של מבנים, כהקדמה להריסה ופינוי של כ-1,000 מבנים ותשתיות.

בנוסף לטיפול בקרקעות ומבנים בתעש השרון, נצר השרון מבצעת פרויקטים סביבתיים נוספים במתחמי תעש הפעילים בישראל, ובהם מתחם גבעון, שגרם לזיהום מי בארות ברחובות. החברה אינה מטפלת בקרקעות מזוהמות אחרות שהותירה תעש, כגון המתחם בנחלת יצחק והמתחם שמצפון לנוף ים.

מנכ"ל החברה היה יפתח נאור. בתחילת 2023 מונתה רונית בן אדיבה למנכ"לית החברה בפועל, והיא שימשה גם כסמנכ"ל תפעול ומשאבים. בשנת 2023 אושר תקציב החברה רק בסוף השנה, תוך שנמתחה ביקורת על כך שלחברה אין דירקטוריון מתפקד. רק באמצע 2025 אושר מינוי המנכ"לית, ובמקביל פנה מנהל רשות החברות לשר הביטחון ולשר האחראי על החברות הממשלתיות בבקשה שיאשרו את העברת תחומי אחריותה ופעילותה של נצר השרון להחברה לשירותי איכות הסביבה והפסקת פעילות החברה באופן מבוקר.

## ראו גם
* תעש מערכות#זיהום

## קישורים חיצוניים
* 
* 
* 
* 
* 
* 
* 

## הערות שוליים

קטגוריה:חברות ממשלתיות בישראל
קטגוריה:התעשייה הצבאית
קטגוריה:משרד הביטחון
קטגוריה:רמת השרון: חברות
קטגוריה:ישראל: סביבה
תחנת פארק קולטורי (קו קולצביה)

** פארק קולטורי** (ברוסית: **Парк культуры**) היא תחנת הרכבת התחתית של מוסקבה בקו קולצביה.

תחנת פארק קולטורי נפתחה ב-1 בינואר 1950 והיא ממוקמת ברובע חמובניקי.

התחנה מקושרת במעבר עם תחנה בשם זהה בקו סוקולניצ'סקאיה וקרויה על שם הפארק המרכזי לתרבות ומנוחה ע"ש גורקי הממוקם בקרבה.

בשנים הראשונות לקיומה של התחנה, היא הוצגה לעיתים קרובות בתרשימים בשם "פארק קולטורי אימני גורקי".

## גלריה

קובץ:Way2Yandex 15.jpg|לובי התחנה 
קובץ:Открытие после реконструкции станции «Парк культуры» (2012) (21).jpeg|מבט מהצד


## קישורים חיצוניים

## הערות שוליים

פארק קולטורי
רוברט קראנל מינור

**רוברט קראנל מינור** (באנגלית: **Robert Crannell Minor**; 1839–1904) היה אמן אמריקאי מאסכולת ברביזון.

## חיים ועבודה
נולד בעיר ניו יורק ב־30 באפריל 1839. אביו, ישראל מינור, היה סוחר שעשה הון רב בעסקי תרופות. כצעיר עבד רוברט מינור כמנהל חשבונות בניו יורק, אך החליט ללמוד אמנות בתחילת שנות השלושים לחייו. לאחר שלמד בניו יורק אצל הצייר אלפרד קורנליוס האולנד, נסע מינור לאירופה בשנת 1871 כדי להמשיך בחינוך האמנותי. הוא ביקר בגלריות שונות באנגליה לפני שנסע לברביזון, צרפת, שם למד אצל נרקסיס דיאז. בהמשך למד באנטוורפן אצל ג'וזף ואן לופן והיפוליט בולנגר. בשנת 1874 היה סגן נשיא ארגון האמנים והסופרים באנטוורפן.

בשובו לארצות הברית בשנת 1874, הוא פתח סטודיו בניו יורק. ההוא צייר במשך שנים רבות מתוך הסטודיו שלו בבניין הישן של אוניברסיטת ניו יורק. הוא צייר בהרי אדירונדאק ואחר כך בווטרפורד, קונטיקט.

מינור נודע במהרה בנופיו הדומים לסגנון אסכולת ברביזון. בהשפעת ג'ורג' איננס ואלכסנדר הלוויג וויאנט, הוא החל לצייר גם בסגנון טונליזם.

משנות ה -90 של המאה ה-19 ועד מותו הציג מינור תכופות עם הטונליסטים בניו יורק. בשנת 1897 נבחר לחבר באקדמיה הלאומית לעיצוב, ניו יורק. בשנת 1900 השיג מינור את שיא הצלחתו במכירה של ויליאם אוונס, שם הציור שלו "סגירת היום" (אוסף פרטי) השיג 3,050 דולר, המחיר הגבוה ביותר עבור נוף של צייר אמריקני חי במכרז.

במהלך חייו היה מינור חבר באגודת האמנים האמריקאים ובמועדון סלמגונדי. הוא הציג בניו יורק, ברוקלין, שיקגו ובמקומות אחרים בארצות הברית, כמו גם באקדמיה המלכותית של לונדון ובסלונים של פריז ואנטוורפן.

מינור היה במצב בריאותי גרוע בעשור האחרון לחייו. הוא נפטר בביתו בווטרפורד, קונטיקט, ב -4 באוגוסט 1904.

ציוריו בבעלות המוזיאון האמריקאי לאמנות סמית'סוניאן, הגלריה לאמנות באוניברסיטת ייל, מוזיאון לאמנות מיד, ועוד.

## גלריה

File:Brooklyn Museum - In the Adirondacks - Robert Crannell Minor - overall.jpg

File:Robert C. Minor - Great Silas at Night - 1909.7.48 - Smithsonian American Art Museum.jpg

File:Robert C. Minor - October - 1953.3.7 - Smithsonian American Art Museum.jpg

File:Robert Crannell Minor - The Wold of Kent, England (ca 1870).jpg

## קישורים חיצוניים

## הערות שוליים

קטגוריה:ציירים אמריקאים
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אמריקאים שנולדו ב-1839
קטגוריה:אמריקאים שנפטרו ב-1904
באטמן: ליל כל הקדושים הארוך - חלק 2

**באטמן: ליל כל הקדושים הארוך - חלק 2** (באנגלית: **Batman: The Long Halloween, Part Two**) הוא סרט גיבורי-על אמריקאי מונפש, המהווה עיבוד לחלקו השני של מיני-סדרת הקומיקס "ליל כל הקדושים הארוך" מאת ג'ף לוב וטים סייל והמשך לסרט "באטמן: ליל כל הקדושים הארוך - חלק 1". הסרט הופק על ידי האחים וורנר הנפשה ו-DC Entertainment, והוא בוים על ידי הבמאי כריס פאלמר.

הסרט זמין להורדה דיגיטלית החל מ-27 ביולי 2021, והוא יצא לשוק בפורמט DVD ובלו-ריי ב-10 באוגוסט 2021.

## תקציר העלילה

לאחר אירועי הסרט הקודם, "רוצח החגים" ממשיך לשים לעצמו למטרה להביא להתמוטטותה של משפחת פלקונה, בזמן שגות'אם סיטי מתחילה לסבול ממעשי פשיעה המבוצעים על ידי פושעים מתוחכמים ומרושעים יותר מהפושעים בהם באטמן הורגל להילחם. במקביל, באטמן מתחיל לחשוד שאחד מבני בריתו לשעבר עשוי להיות הרוצח הסדרתי שמאיים על שלוות העיר.

## צוות המדבבים והדמויות
* ג'נסן אקלס – **[[באטמן|ברוס ויין / באטמן]]**
** זאק קליסון – **ברוס ויין**, בצעירותו.
* נאיה ריברה – **[[קאטוומן|סלינה קייל / קאטוומן]]**
* בילי ברק – המפקח **[[ג'יימס גורדון]]**
* ג'וש דוהאמל – **[[דו-פרצוף|הארווי דנט / דו-פרצוף]]
* [[אליסטר דאנקן]] – **אלפרד פניוורת'**
* [[טרוי בייקר]] – **הג'וקר**
* [[טיטוס ווליבר]] – **קרמיין "הרומאי" פלקונה**
* [[ג'ק קווייד]] – **אלברטו פלקונה**, בנו של קרמיין פלקונה.
* [[קייטי סאקהוף]] – **פויזן אייבי**
* [[רובין אטקין דאונס]] – **הדחליל**
** אטקין דאונס מדבב גם את דמותו של **תומאס ויין**, אביו של ברוס.
* [[ג'ון דימאג'יו]] – **הכובען המטורף**
* [[ליילה ברזינס]] – **סופיה פלקונה**, בתו הנאמנה של קרמיין ואחותו של אלברטו.
* [[אליסה דיאז]] – **רנה מונטויה**, בלשית במשטרה העובדת תחת פיקודו של ג'יימס גורדון.
* [[איימי לנדקר]] – **ברברה גורדון**
* [[דייוויד דסטמלצ'יאן]] – **ג'וליאן דיי / איש לוח השנה**
* [[פרד טטצ'יורה]] – **סולומון גרנדי**
* [[ג'ולי נתנזון]] – **גילדה דנט**, אשתו של הארווי דנט.
* [[ג'ים פירי]] – **סאל מרוני'''

## הפקה
### פיתוח
ב-23 באוגוסט 2020, במהלך הפאנל שנערך בכנס ה-"DC FanDome" לרגל הפצת הסרט המונפש "סופרמן: איש המחר", הוכרז על הפקת סרט מונפש שיבוסס על מיני-סדרת הקומיקס "ליל כל הקדושים הארוך", שנכתב על ידי ג'ף לוב וטים סיל ויצא לאור בשנת 1996. בהמשך, נמסר כי הסרט יהיה דו-חלקי, בדומה ל"האביר האפל חוזר". בניגוד לחלק הראשון, שקיבל סיווג צפייה PG-13 (מגיל 13 ומעלה), חלקו השני של הסרט קיבל סיווג צפייה R.
### ליהוק
ב-19 במאי 2021, עם הפצת הקדימון הרשמי לסרט, אושר כי בנוסף לצוות המדבבים של החלק הראשון, בחלק השני עתידים להשתתף קייטי סאקהוף בדמותה של פויזן אייבי, רובין אטקין דאונס בדמויותיהם של הדחליל ותומאס ויין, ג'ון דימאג'יו בדמותו של הכובען המטורף, ליילה ברזינס בדמותה של סופיה פלקונה, וזאק קליסון בדמותו של ברוס ויין הצעיר.

## הפצה
ב-27 ביולי 2021 הסרט החל להיות זמין להורדה דיגיטלית, ולאחר מכן הוא יצא לשוק בפורמט DVD ובלו-ריי ב-10 באוגוסט 2021.

## קישורים חיצוניים

* 

## הערות שוליים

קטגוריה:סרטי 2021
קטגוריה:באטמן: סרטי הנפשה
קטגוריה:סרטי אנימציה של DC קומיקס
קטגוריה:האחים וורנר הנפשה: סרטים
קטגוריה:סרטי המשך אמריקאיים
קטגוריה:סרטים מבוססי קומיקס
קטגוריה:סרטים אמריקאיים
קטגוריה:סרטי גיבורי-על
קטגוריה:סרטי אנימציה שיצאו ישירות בפורמט לצפייה ביתית
פרוצ'ידה

**פרוצ'ידה** (בנפוליטנית: **Proceta**) הוא אי מול חופי נאפולי במחוז קמפניה בדרום איטליה.

האי נבחר כבירת התרבות האיטלקית לשנת 2022 בידי המשרד למורשת תרבותית ותיירות.

## אטימולוגיה
שם האי נובע מהמילה הלטינית Prochyta - "נשפך החוצה", בגלל מראה האי, שנראה כאילו מורם מקרקעית הים. הערכה אחרת היא שהוא נובע מהפועל היווני prokeitai שפירושו "נשען קדימה", שמתאר את מראה האי מכיוון הים.

## גאוגרפיה
פרוצ'ידה ממוקמת בין קאפו מיסנו לאי איסקיה. חופי האי, שאורכם 16 ק"מ, משוננים מאוד.

האי נוצר בעקבות התפרצות ארבעה הרי געש, שרדומים כעת.

הנקודה הגבוהה ביותר באי היא גבעת טרה מוראטה (91 מטר).

ניתן להגיע לאי באמצעות מעבורת מהנמלים מולו בוורלו ופורטה די מסה בנאפולי, ומנמל פוצולי, צפונית לנאפולי.

## החי והצומח
באי קיימים מינים רבים של ציפורים, בין היתר תור מצוי, שליו נודד, סלעית, חטפית שחורת עורף, דוחל חום-גרון ונחליאלי צהוב. בנוסף לכך, האי מהווה מוקד משיכה לציפורים נודדות שונות.

הצומח מתאפיין בצמחייה ים תיכונית, וכולל בין היתר חלבלוב, אלון הגלעין, יערה, הדס ואלת המסטיק.

## מוקדי עניין
* **מארינה גרנדה** הוא הנמל הראשי של האי. מול המזח נמצא פאלאצו מונטיפוסקו, הידוע גם בשם פאלאצו מרלטו, בניין מהמאה ה-12, שהיה בעבר בית הקיץ של המלך.
* **כנסיית סנטה מריה דלה פייטה** - נבנתה בשנת 1760 על גבי הריסותיה של כנסייה קודמת משנת 1616. ציורי קיר ותקרה מעטרים את המקום ובו ניצב מגדל שעון בסגנון בארוק.
* **כפר הדייגים מרינה קוריקלה** - הכפר הוא הוותיק ביותר באי, ובו חוף הים הפופולרי ספיאגיה דלה קיאולטה. במקום נמל שנבנה במאה ה-17 ומפורסם בשל האדריכלות הייחודית שלו.
* **ארמון ד'אבאלוס** - הבניין נבנה בשנת 1500 ובשנת 1815 הוסב לבית ספר צבאי. לאחר מספר שנים נסגר והבניין הפך לבית סוהר בשנת 1830.

## האי בתרבות פופולרית
באי צולמו סרטים רבים, בין השאר:

## קישורים חיצוניים

* 
* 
* 
* 

## הערות שוליים

קטגוריה:איטליה: איים
קטגוריה:איים בים התיכון
יוסי רוזן (רג'ואן)

**יוסי רוזן (רג'ואן)** (נולד ב-18 ביולי 1939) הוא מנהל ודירקטור ישראלי. יו"ר המכון הישראלי לאנרגיה ולסביבה, מכהן כדירקטור בקבוצת XT וחברות הבת שלה ונשיא קבוצת XT אחזקות בע"מ, חבר בחבר הנאמנים של המרכז האקדמי רופין, דירקטור בשטראוס אחזקות, דירקטור בעופר השקעות ויו"ר מחשב לכל ילד.

## ביוגרפיה
רוזן נולד בבגדאד שבעיראק וגדל בעיראק ובאיראן. הוא עלה לארץ ישראל בשנת 1949 והגיע עם משפחתו למעברת פרדסיה, שם התגוררו כשנה, ולאחר מכן עברו למושב עין שריד. רוזן הוא בוגר בית הספר החקלאי בנהלל. בסיום לימודיו התגייס לצה"ל ועם שחרורו, בשנת 1961, החל את לימודיו באוניברסיטה העברית בירושלים.

רוזן הוא בעל תואר ראשון (BA) בכלכלה ומדעי המדינה (1965), ותואר שני (MA) במנהל עסקים (1972), שני התארים מטעם האוניברסיטה העברית בירושלים.

עם סיום הלימודים, בשנת 1965, החל רוזן את דרכו ככלכלן במשרד החקלאות, בו קודם לתפקיד מנהל המחלקה לתכנון עבודה ותקצוב. משם עבר בשנת 1970 לחברת אגרקסקו, בה שימש במספר תפקידים, ביניהם, ניהול סניף החברה בבריטניה וסמנכ"ל השיווק של החברה. בשנת 1984 מונה למנכ"ל חברת התעופה ארקיע. בשנת 1988 מונה רוזן למנכ"ל קו-אופ הריבוע הכחול, ובכהונתו בתפקיד זה הוא נבחר בשנת 1989 ליו"ר איגוד רשתות השיווק.

בשנים 1993–1998 כיהן כמנכ"ל חברת משאב ייזום ופיתוח בע"מ ובה שימש גם כיו"ר נשר מפעלי מלט ישראליים, יו"ר גרנית הכרמל השקעות בע"מ ויו"ר קבוצת תעבורה.

בשנים 1998–2007 כיהן כמנכ"ל החברה לישראל, ובה שימש גם כיו"ר דירקטוריון איי.סי.אל גרופ (לשעבר: כימיקלים לישראל בע"מ), ודירקטור בחברות הבת שלה, חבר בדירקטוריון של חברת צים שירותי ספנות משולבים בע"מ ודירקטור בחברת טאואר סמיקונדקטור.

בשנים 2005–2009 כיהן כדירקטור בבנק מזרחי טפחות.

בשנים 2007–2012 כיהן כיו"ר קבוצת בזן.

בשנים 2008–2019 כיהן כיו"ר רשת מדיה בע"מ, זכיינית ערוץ 2 לשעבר.

### פרסים
יוסי רוזן זכה בפרסים הבאים:
* פרס התעשייה מייסודה של התאחדות התעשיינים בישראל (1998).
* אות הוקרה על פעילות בקהילה – התאחדות התעשיינים בישראל (2000).

## תפקידים ציבוריים
בינואר 2001 מונה רוזן לתפקיד קונסול כבוד של פינלנד בתל אביב.

בשנים 2003–2009 כיהן כיו"ר אגודת הידידים של המרכז הרפואי "ספיר"–בית חולים מאיר.

בשנים 2007–2010 כיהן כיו"ר דירקטוריון המי"ל (המרכז הישראלי לניהול).

בשנים 2010–2011 כיהן כיו"ר דירקטוריון המרכז הרפואי הדסה.

בשנים 2010–2013 כיהן כיו"ר עמותת ידידי איל"ן.

משנת 2012 מכהן כיו"ר המכון הישראלי לאנרגיה ולסביבה.

משנת 2013 מכהן כחבר הוועד המנהל של המרכז האקדמי רופין.

משנת 2020 מכהן כיו"ר "מחשב לכל ילד".

## חיים אישיים
רוזן נשוי לרבקה, אב לשלושה וסב לשמונה. מתגורר בתל אביב-יפו.

## קישורים חיצוניים
* יוסי רוזן, באתר קבוצת XT
* 
* שלושה מנכ"לים ורמטכ"ל – האישים העשויים להוציא את הכלכלה מהבוץ התמידי, עיתון חדשות, 13 ביוני 1991
* החנווני הגדול ביותר – עיתון מעריב, 1 באוגוסט 1989
* סיפור המעברה של סבא יוסי רוזן, באתר הקשר הרב דורי, 1 במרץ 2020
* תרומתו של יוסף רוזן לכלכלה ולתעשייה בישראל, באתר הקשר הרב דורי, 24 באפריל 2016

## הערות שוליים

קטגוריה:קונסולים של כבוד במדינת ישראל
קטגוריה:דירקטורים ישראלים
קטגוריה:מנכ"לים ישראלים
קטגוריה:החברה לישראל
קטגוריה:זוכי פרס התעשייה
קטגוריה:עובדי ארקיע
קטגוריה:בוגרי האוניברסיטה העברית בירושלים
קטגוריה:פעילי איל"ן
קטגוריה:רשת (זכיינית שידור)
קטגוריה:ישראלים ילידי עיראק
קטגוריה:עולים לאחר קום המדינה: 1948–1950
קטגוריה:כלכלנים ישראלים
קטגוריה:ישראלים שנולדו ב-1939
הנרי בייקון

**הנרי בייקון** (באנגלית: **Henry Bacon**; 1839 – 13 במרץ 1912) היה צייר וסופר אמריקאי.

## ביוגרפיה וקריירה
הנרי א. בייקון נולד בהוהריל, מסצ'וסטס בשנת 1839. במהלך מלחמת האזרחים האמריקנית הוא התגייס לצבא האיחוד ב-16 ביולי 1861 ופעל כאמן שדה בזמן ששירת כחייל בחיל הרגלים ה-13 של מסצ'וסטס. הוא נפצע קשה בבול ראן, ושוחרר ב-19 בדצמבר 1862.

לאחר המלחמה הוא למד אומנות אצל ולטר גיי, שהציע לו לנסוע לפריז ולקבל חינוך פורמלי לאמנות. בשנת 1864 הוא נסע לפריז, עם אשתו הראשונה אליזבת לורד, ללמוד ציור דמויות. הוא התקבל לבית הספר הלאומי לאמנויות יפות והיה אחד מתלמידיו של אלכסנדר קבנל. הוא נסע גם לבריטני ועבר דרך פונט-אבן, הוא התאהב במקום. עוד בפריז הוא הזכיר את המקום לחבריו. הוא זכה להיות הצייר הראשון מקבוצה ארוכה של ציירים שהגיע לפונט-אבן כולל פול גוגן. תקופה זו מכונה בימינו אסכולת פונט-אבן.

הוא הציג בסלון בפריז משנת 1868 ועד 1896 בדרך כלל עבודות ז'אנריות שמצאו חן בעיני השוק האמריקאי. הוא עבד גם כעיתונאי בהעברת דיווחים על אירועים בפריז למהדורת הערב של Daily Boston.

בשנת 1897 הוא נסע לראשונה למצרים והחל לבלות שם את החורפים באופן קבוע. באותה תקופה הוא עבר מציור בצבעי שמן לצבעי מים שלדעתו הם המדיום האופטימלי לתפוס את האור של המזרח התיכון.

בייקון מת מהתקף לב בקהיר, מצרים, בשנת 1912.

## גלריה

File:Along-the-seine-lady-in-boat.jpg

File:Beach-at-etretat.jpg

File:Henry Bacon - Fisherfolk Returning with their Nets Etretat.jpg

File:Henry Bacon - Hauling a Ship.jpg

File:Étretat by Henry A. Bacon.jpg

File:Henry Bacon - On the Open Sea- The Transatlantic Steamship "Péreire" - 13.1692 - Museum of Fine Arts.jpg

File:Henry A. Bacon - 'Egyptian Pyramids', watercolor over graphite, 1897.jpg

File:Tomorrow We'll Be Sober.JPG

## קישורים חיצוניים

* 
## הערות שוליים

קטגוריה:אמריקאים ילידי מסצ'וסטס
קטגוריה:ציירים אמריקאים
קטגוריה:אמריקאים שנולדו ב-1839
קטגוריה:אמריקאים שנפטרו ב-1912
פריבילגיית וורמס

**פריבילגיית וורמס** הייתה פריבילגיה קיסרית שהעניק היינריך הרביעי, קיסר האימפריה הרומית הקדושה ליהודי וורמס בשנת 1090 במטרה למנוע פוגרומים נוספים.

פריבילגיית וורמס הבטיחה ליהודים:
* הגנה על חיים ורכוש.
* חופש בפעילות כלכלית ובעשייה דתית.
* הזכות להעסיק עובדים מקומיים נוצרים.
* האוטונומיה של הקהילה היהודית תחול גם בעניינים משפטיים יהודיים פנימיים.
* כללי נוהל מחייבים לסכסוכים בין יהודים לנוצרים.
* אין לבזוז רכוש יהודי.

מטרתו של הנרי הרביעי לא הייתה להגן על שלמותם האישית של היהודים בזכויות אלה מתוך צדקה נוצרית, אלא להגן על קופת הרייך מפני הפסדי מס כתוצאה מפוגרומים נגד היהודים.

בכתיבת הפריבילגיה של וורמס יצר היינריך הרביעי קודיפיקציה חלוצית, אוסף של נורמות משפטיות שנועדו לעצב את היחסים בין יהודים לנוצרים במשך מאות שנים, באופן חיובי ושלילי, ואשר ביססו את מעמדם החוקי של היהודים כמשרתי האימפריה הרומית הקדושה. את חשיבותה של פריבילגיית וורמס ניתן לראות על ידי כתב הזכויות הבא של פרידריך הראשון, קיסר האימפריה הרומית הקדושה משנת 1157 ושל פרידריך השני, קיסר האימפריה הרומית הקדושה משנת 1236. כמו כן את כתב הזכויות של הארכיבישוף של קלן משנת 1360 כחלק מהיישוב מחדש של היהודים בקלן לאחר רדיפת המגפה.

## לקריאה נוספת
* מסמכי MGH מאת הקיסר היינריך הרביעי, עריכה. v. דיטריך פון גלדיס יו. אלפרד גוויליק, האן 1941–1978, נ '412, עמ' 547-549
* פריץ רויטר, **ורמאיזא**, 1000 שנה של יהודים בחבל הריין, הוצאה לאור יהודית באתנאום, פרנקפורט דמיין 1987.

## הערות שוליים

קטגוריה:1090
קטגוריה:יהדות וורמייזא (וורמס)
קטגוריה:מסמכים משפטיים היסטוריים
קטגוריה:גרמניה: היסטוריה
קטגוריה:יהדות גרמניה
קטגוריה:פריווילגיה (כתב זכות)
אופל גרנדלנד

**אופל גרנדלנד** (באנגלית: **Opel Grandland**) היא מכונית קומפקטית במרכב קרוסאובר בעלת חמישה מקומות, שמיוצרת על ידי אופל משנת 2017. היא הוצגה באפריל 2017 והגיעה לישראל במרץ 2018.

## מפרט טכני
הגרנדנלד כוללת שני מנועי בנזין ושני מנועי דיזל.

מנועי הבנזין בנפחי 1.2 ליטר טורבו עם 130 כ"ס, 1.6 ליטר טורבו עם 180 כ"ס. מנועי הדיזל בנפחי 1.5 ליטר טורבו עם 130 כ"ס, 1.6 ליטר עם 120 כ"ס. לכל המנועים תיבת הילוכים אוטומטית בעלת שמונה הילוכים.

## אופל גרנדלנד היברידי פלאג-אין
במאי 2019 הציגה אופל את הגרסה היברידית פלאג-אין לגרנדלנד . גרסת הפלאג-אין כוללת מערכת הנעה היברידית המשלבת בין מנוע בנזין בנפח 1.6 ליטר טורבו המספק כ-200 כ"ס ב-6,000 סל"ד עם שני מנועים חשמליים המספקים יחד 223 כ"ס. סוללת ליתיום-יון בקיבולת 13.2 קוט"ש המספקת טווח נסיעה חשמלי של 50 ק"מ. את הסוללה ניתן לטעון באמצעות מטען ביתי מ-0 ל-100 אחוז בתוך 6 שעות וממטען חיצוני מהיר בקיבולת 3.7 קילוואט בתוך 4 שעות.

בדצמבר 2019 הציגה אופל גרסה חלשה יותר עם הנעה קדמית, הכוללת מערכת הנעה היברידית המשלבת בין מנוע בנזין 1.6 ליטר טורבו המספק כ-180 כ"ס במקום 200 כ"ס עם מנוע חשמלי אחד ולא שניים המספק כ-110 כ"ס. סוללת ליתיום יון בקיבולת 13.2 קוט"ש המספקת טווח נסיעה חשמלי של 57 ק"מ ולא 50 ק"מ, שיפור של 7 ק"מ מהגרסה החזקה. טעינה של הסוללה באמצעות מטען ביתי בהספק של 7.4 קילוואט דורשת המתנה של שעתיים לטעינה מלאה.

## מתיחת פנים שנת 2021
ביוני 2021 הציגה אופל מתיחת פנים לגרנדלנד. עם מתיחת הפנים הסירה אופל את ה-"X" משמו של הגרנדלנד. מתיחת הפנים שינתה לגמרי את העיצוב החיצוני וכעת הוא מאוד דומה לעיצובו החיצוני של האופל מוקה, בפנים המכונית העיצוב גם שונה בעיקר בדשבורד כדי להוסיף את מסך המגע החדש של אופל, מסך המגע מציג תחת מסגרת אחת את המולטימדיה ואת לוח המחוונים הדיגיטלי, מסך המגע בקוטר 22.3 אינץ' (10 למולטימדיה ו-12.3 ללוח מחוונים).

## דור חדש 2024
ממוזער|286x286 פיקסלים|דור חדש, בשנת 2024.
באמצע שנת 2024 הוצג הדור החדש, שהגיע לישראל ביולי 2025.

## מכירות
להלן נתוני המכירות באירופה וישראל.

## גלריה

קובץ:Opel Grandland X IMG 0371.jpg|הגרסה הרגילה
קובץ:Opel Grandland X PHEV IMG 3459.jpg|הגרסה היברידית פלאג-אין
קובץ:Opel Grandland X Hybrid Ladebuchse.JPG|שקע הטעינה בגרסה היברידית פלאג-אין


## קישורים חיצוניים

* 

* אלדד מנורי, אופל גרנדלנד X PHEV במבחן, באתר פורטל הרכב גיר, 23 באוגוסט 2021
* 

## הערות שוליים

גרנדלנד
קטגוריה:קרוסאובר
קטגוריה:מכוניות היברידיות
קטגוריה:כלי רכב המיוצרים בנמיביה
קטגוריה:כלי רכב המורכבים בגרמניה
קטגוריה:כלי רכב המיוצרים בצרפת
קטגוריה:דגמי מכוניות שהושקו ב-2017
תחנת ביבליאוטקה אימני לנינה

**תחנת ביבליאוטקה אימני לנינה** (ברוסית: **Библиотека имени Ленина**) היא תחנת הרכבת התחתית של מוסקבה בקו סוקולניצ'סקאיה.

התחנה ממוקמת ברובע טברסקוי וקרויה על שם הספרייה הממלכתית של רוסיה.

תחנת ביבליאוטקה אימני לנינה נפתחה ב-15 במאי 1935, והיא ממוקמת מתחת לרחוב מחובאיה.

התחנה היא חלק ממחלף בן ארבע תחנות: אלכסנדרובסקי סאד, ארבטסקאיה, ביבליאוטקה אימני לנינה, ובורוביצקאיה.

## קישורים חיצוניים

* 

## הערות שוליים

ביבליאוטקה אימני לנינה
MG GS

**MG GS** היא מכונית קומפקטית במרכב קרוסאובר בעלת חמישה מקומות, שמיוצרת על ידי MG משנת 2016. היא הוצגה לראשונה בתערוכת הרכב של שאנגחאי באפריל 2015 והוצגה שוב בתערוכת הרכב של לונדון במאי 2016. באפריל 2013 הציגה MG בתערוכת הרכב בשאנחאי את דגם הקונספט המקדים.

## מפרט טכני
היא כוללת שני מנועי בנזין בנפחי 1.5 ו-2.0 ליטר טורבו המספקים 169 כ"ס (מנוע 1.5 ליטר), 220 כ"ס (מנוע 2.0 ליטר). תיבת הילוכים ידנית בעלת שישה הילוכים או תיבת הילוכים כפולת מצמדים.

## מכירות
להלן נתוני המכירות בתאילנד.

## גלריה

קובץ:MG GS 3 China 2015-04-20.jpg|מבט לפגוש הקדמי
קובץ:MG GS in Bangkok Thailand rear.jpg|מבט אחורי
קובץ:MG GS facelift 001.jpg|מבט לצד
קובץ:MG CS (2013).JPG|דגם הקונספט


## קישורים חיצוניים

* 

## הערות שוליים

GS
קטגוריה:קרוסאובר
קטגוריה:כלי רכב המיוצרים בסין
קטגוריה:כלי רכב המיוצרים בתאילנד
קטגוריה:דגמי מכוניות שהושקו ב-2015
קטגוריה:דגמי מכוניות שהושקו ב-2016
ארנה ליגטי

**ארנה ליגטי** (במקור עד 1899 **ליכטנשטיין**, בהונגרית: **Ligeti Ernő**; קלוז', 19 בפברואר 1891 – בודפשט, 11 בינואר 1945) היה סופר, פובליציסט, עורך, חבר בקהילת הליקון הטרנסילבנית.

## ביוגרפיה
ארנה ליגטי למד עיתונאות לאחר לימודי משפטים. תחילה עבד ביומן אוראדיה, אחר כך בקלוז' ב"קלטי אוישאג" (Keleti Újság). בשנת 1924 לקח חלק בהקמת חברת ההוצאה לאור "גילדת האמנויות" בטרנסילבניה. בשנת 1934 הקים שבועון בקלוז' בשם "עיתון עצמאי" (Független Újság). בשנת 1940 עבר לבודפשט והפך חבר צוות בכיר של היומון "האומה ההונגרית" (Magyar Nemzet).

הוא נרצח יחד עם משפחתו על ידי אנשי מפלגת צלב החץ. ליגטי, אשתו ובנו הקטן נגררו מדירה בדרך פוז'וני, (אף על פי שהבית היה תחת החסות של השגרירות השווייצרית) על ידי כיתת חמושים של מפלגת צלב החץ ונלקחו לבית מפלגת צלב החץ בשדרת אנדראשי 60. הוא ומשפחתו עונו ואחר כך הוצאו להורג על ידי כיתת יורים בפיקודו הישיר של הכומר הקתולי אנדראש קון (שנשפט אחרי המלחמה כפושע מלחמנה ונתלה) בכיכר ליסט פרנץ בלילה. ילדו היחיד ששרד את הטבח הוא אנדראש ליגטי, שהתגורר בניו יורק.

## יצירתו הספרותית
שירתו היא ליריקה אינטלקטואלית שעוצבה בקפידה, הרומנים שלו הם תיאורים צבעוניים של חיי החברה הטרנסילבניים. הוא היה דמות בעלת מחשבה דמוקרטית ומעניינת של הספרות ההונגרית בטרנסילבניה בין שתי מלחמות העולם.

## עבודותיו

## לקריאה נוספת
* לקסיקון ביוגרפי הונגרי. עורכת ראשית אגנש קניירש. 1969
* לקסיקון הספרות ההונגרית ברומניה: סיפורת, כתיבה ציבורית, ספרות מדעית. 1994.
* https://web.archive.org/web/20140714150217/http://www.klubhalo.hu/modules.php?name=News&file=print&sid=3846 ההוצאה להורג של המשפחה (בהונגרית
* אילדיקו מארושי : ספר קטן של ליגטי. עולמו השקוע של הנוסע הבינלאומי ; 2002

## קישורים חיצוניים

## הערות שוליים

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:נספי השואה
קטגוריה:הונגרים חברי הבונים החופשיים
קטגוריה:יהדות טרנסילבניה
קטגוריה:הונגרים שנולדו ב-1891
קטגוריה:הונגרים שנפטרו ב-1945
החיים מתחילים לנגן

"**החיים מתחילים לנגן**" הוא אלבום האולפן השביעי של הזמר-יוצר אביתר בנאי. האלבום יצא לאור ב-8 ביוני 2021, על ידי חברת התקליטים נענע דיסק. האלבום הוא תוצר עבודה של שנתיים של בנאי יחד עם תמיר מוסקט.

## רקע והפקה
העבודה על האלבום ארכה כשנתיים, במהלכן הייתה מגפת הקורונה. בנאי, שחלה והחלים מהנגיף, עבד לאורך התקופה על האלבום יחד עם המפיק תמיר מוסקט. בניגוד לאלבומים קודמים, בהם התעסק בנאי בעיקר בקשר שלו עם עצמו, באלבום זה ישנם שירים רבים בעוסקים ביחסים: הורים, משפחה, ילדים וזוגיות. בנאי כתב את המילים לכל השירים למעט "מזמור לדוד" המבוסס על מזמור כג בתהילים והשיר "כוכב" שהוא גרסת כיסוי לשיר שנכתב ובוצע במקור על ידי אסף אמדורסקי.

באלבום ישנה מעורבות של בני משפחתו של בנאי. בתצלום על עטיפת האלבום מופיעים בנאי, הוריו, אשתו וילדיו. אשתו, רות, משתתפת בשיר "חיבורים"; בנו, יעקב, משתתף בשיר "לא רואה אותי" וכל המשפחה משתתפת בשיר "שיר חמלה".

## סינגלים
הסינגל הראשון שיצא מתוך האלבום הוא "רחמים" שהתפרסם ביוני 2019. השיר עוסק בסיפור קורותיה של משפחת בנאי מאז מסע העלייה לארץ משיראז בשנת 1881. תמיר מוסקט היה שותף לכתיבת הלחן ואיתמר ציגלר ניגן בגיטרה. הווידאו קליפ שליווה את יציאת השיר נוצר על ידי אסף קורמן ובו נראה בנאי במגוון דמויות, בין היתר כג'ק ספארו, בארט סימפסון ותום יורק מוסקט היה מעורב בהלחנת השיר "מכור" שיצר לאור בנובמבר אותה שנה.

לאחר שהחלים ממחלת הקורונה הוציא במרץ 2021 גרסת כיסוי לשיר "כוכב" שכתב, הלחין וביצע במקור אסף אמדורסקי באלבום "מנועים שקטים". לדבריו של בנאי בזמן המחלה נזכר במילים "*תן את חייך כמו טבעת יהלום*" מתוך השיר והחליט שלאחר שיחלים יוציא גרסה מחודשת לשיר.

האלבום המלא יצא לאור ב-8 ביוני 2021. במקביל אליו יצא הסינגל "ילדה אישה" אותו הקדיש בנאי לבתו.

## רשימת רצועות

## קישורים חיצוניים

## הערות שוליים

קטגוריה:אלבומי אביתר בנאי
קטגוריה:אלבומים בעברית
קטגוריה:אלבומי חברת נענע דיסק